id en ms nl id id ms id en en id id id id id en en ms id id id id id id id id id en fi ms id ms id id fr es id id id id id en fi id nds pl ms ms id fr en id id id id en id id id id id id id id id id id id id eo de ms id id id ms id ms id nb en ms id id id id id id es id eo id fr ms ms ur id ms fr id id id id nl id ms id en ms id id id id id ms id id id id id id id id id id id id id id id id id nl ms id ms id id id ms ms id id id id id id id id id id id id id id id id id id id id id id ms id id id id nl ms id ms id id de id en id id id id en nl id id id id id id id en id id ms en ms id ms id id ms id id id id ms id id fr ms id id ms id id nl id id id id id id ms id id id id id id id id id id id id id id id id id id de id it id id id en ms id ms id ms ms id id id id id en id en id en nl ms en id id id id ms id id id id ms ms id id id id id id id id id id id it ms ms id id ms id id ms id en en ms id id id id tl ms ca ms id ms en id id en eo sv en en ms hbs_lat ca pl af jv pl en ms fr id id en ceb fr en it en ceb en id en en de en zh sq en de it en uz en sv id da id hu ms ms oc es id cs id de en id id ms ms nl ms de id id id it en ms en
skip to main | skip to sidebar
ALBUM DARI RAKYAT UNTUK RAKYAT
Harga RM20.00 tidak termasuk belanja pos. Untuk tempahan sila email meor67@yahoo.com, ratabratip@gmail.com atau amin@aminiskandar.com.
Untuk maklumat lanjut klik sini dan sini
Dicatat oleh apa ajela di 11:46 PG 6 ulasan:
Orang kita memang terlalu baik hati dalam segala hal bak pesanan Faisal Tehrani dalam blognya "baiknya kita, kita sampai terlupa buat baik berpada-pada"
Orang kita hanya gah, hanya pandai berarak usung kepala binatang hanya di kampung sendiri..lebih suka bercakaran sesama kita, lebih suka perbesarkan mana yang tak perlu. Orang luar nak ganyang kita pun, kita lebih suka berdiam diri kerana sudah tertulis orang kita memang terlalu baik hati dan mungkin ganyang bukan untuk budaya kita..sentimen? Tidak.
Kerana aku suka merenung jauh..
Dicatat oleh apa ajela di 4:58 PTG Tiada ulasan:
Saya bukan along..Saya cuma nak tolong
Gua terima sms dari member dari utara pagi tadi mintak gua tolong buatkan slip gaji dan menggunakan letterhead kompeni gua menyatakan ‘seakan’ dia bekerja di bawah kompeni gua. Nak buat loan katanya. Gua balas sms member gua – “Ok no hal. Sebelum tu baca entri dari blog gua kul 12 mlm nanti”. Member gua balas sms - “Ok”.
Gua bukan nak membebel pasal along haram atau lintah darat yang berlambak kat luar sana tu dan gua tak reti membebel dengan cara ilmiah. Gua nak membebel macam gua berborak kosong dengan pakcik gua. Yang mencabar kewarasan gua pasal bank-bank di Malaysia yang gua anggap dah macam ‘Godfather of Along’ yang bertopengkan di sebalik perniagaan sah diorang iaitu institusi perbankan di negara ini.
Gua keliru macam mana gomen nak membanteras geng lintah darat atau along haram di luar sana sedangkan gomen pun ‘secara angan tak sedarnya’ menghalalkan budaya lintah darat secara legal melalui institusi bank. Memberi kaedah berhutang yang tak masuk akal seolah-olah mengalakkan rakyat didahulukan untuk berhutang, pencapaian hutang tertunggak diutamakan. Oh gua lupa sebenarnya ia telah di terima dengan baik oleh gomen-gomen di seluruh dunia. Terima kasih kepada Yahudi dan Amerika.
Memang sebahagian besar rakyat kita suka berhutang . Gua nak bagi tau kat sesiapa makan gaji di luar sana tu yang tak biasa ‘di ligan’ dan kalau lu gaji tak besar mana jangan ditipu dan teransang dek iklan-iklan bank yang gila kat tv@browser@terpesona dengan kata-kata manis diorang dengan istilah ‘PINJAMAN PERIBADI SEGERA’. Lebih kurang sama jer dengan along yang berlambak kat luar tu. Bunganya tinggi. Lu pinjam seribu lu terlambat bayar lu tak dapat lari beb. ‘Pinjaman’ tu kan sama ertinya ‘Berhutang’. Sesiapa yang pernah ‘di ligan’ bank pasti tahu azabnya. Orang yang menjadi penjamin pun merasai tempias azabnya. Ok gua rendahkan tahap amaran gua – jangan berhutang dengan bank jika ia bukan digunakan untuk pelaburan aset tetap . Lu ingat diorang akan bagi diskaun sampai 30% bagi sesiapa yang tak bayar hutang tertunggak? Dengan ekonomi sekarang agensi gomen pun sebenarnya dah tak mampu nak bagi hutang dah. So lu fikir kesempatan yang akan diambil bank ketika ekonomi dunia dan Malaysia sedang gerhana. Lubuk diorang sebenarnya beb.
Kalau sesiapa bernasib tak baik akan terima ‘kata-kata jelik’ dari orang gajian diorang di tambah dengan surat-surat dan sms-sms peringatan dari diorang atau lawyer upahan diorang . Katakanlah kita membayar hutang mengikut kadar paling minimum pun setelah rayuan untuk mengelak di saman atau blacklist kononnya tak nak diorang ganggu setiap hari tetapi kita tetap akan di buru juga pada bulan yang berikutnya. Diorang pun ada ‘kuncu-kuncu’ yang akan mencari kita. Lagi kita mendiamkan diri atau menghilangkan diri selagi itulah orang di sekeliling kita akan diganggu. Takkan diorang hanya ada geng tarik kereta jer? Cuba fikir logik walaupun tadi gua hanya beri andaian. Kalau bernasib baik pun kerana kita berhutang secara legal. Kalau tidak sudah tentu kita ’di bunuhnya’. Walaupun secara legal kita akan di isytihar bankrupsi dan harta di sita oleh mahkamah jangan ingat kita akan terlepas dari buruan diorang. Selagi tak bayar selagi itulah diorang akan terus menghantui orang yang berhutang dengan bank. Kita nak menagih simpati? Jangan harap diorang akan meratap kerana inilah tujuan bank ditubuhkan.
Pertamanya kita kena tau keupayaan kewangan kita. Sebahagian besar dari kita makan gaji dan berniaga IKS. Tetapi yang paling penting diorang tahu kita amat-amat lemah dalam perancangan menguruskan kewangan. Pasti dalam 10 orang yang berhutang hanya seorang yang berjaya melunaskan hutang sehingga selesai. Inilah main target bank-bank kita. Diorang tau kita memiliki kelemahan ini dalam istilahnya keperluan kehendak nafsu melebihi keperluan asas hidup. Itulah penindasan ekonomi yang kita ‘anuti’ sekarang.
Desakan social hidup membuat kita berhutang? Berhutang untuk mendapat sedikit kenikmatan dan keselesaan? Nak kawin? Gua tak mau komen. Itu lu boleh fikir sendiri. Gua cuma bagi tau elaklah dari berhutang bank. Cukup-cukuplah berhutang kenderaan dan rumah dengan diorang. Tu pun dah kita sesak nafas. Ni nak bagi tau lagi sekali yang paling ditekankan gua ialah ELAK berhutang dengan bank secara ekspres –PINJAMAN PERIBADI SEGERA. Jelas bahaya beb memang jerut leher sendiri ke tali gantung. Kalau terdesak sangat pun ikhtiar cara lain. Jadikan bank hanya tempat untuk menyimpan wang dan masuk gaji .Kad kredit pun sama janganlah nak berlagak atau menggunakan untuk modal pusingan niaga tak kiralah kad kredit konvensional ke atau secara syariah Islam. Silap haribulan habis porak peranda institusi kekeluargaan beb kerana diorang peduli apa pasal institusi keluarga kita. Sebab itu diorang suruh kita isi maklumat waris terdekat@ maklumat tempat tinggal dan no. telefon ibu. So kepada orang-orang yang berkata ‘’Bodo dah kau berhutang pasal apa? Pandai hutang bank pandailah bayar, Tak cium bau syurga”..bro kita tak tahu niat mereka berhutang pasal apa dan mereka pun dah terseksa . Bukan semua yang tak dapat bayar hutang bank itu semuanya kaki kapur cuma kurang bijak so janganlah takbur. Manalah tau sampai masa kita di ujiNya dengan berhutang suatu hari nanti. Sepatutnya kita rasa syukur yang amat kerana kita memilih untuk selamat dari bebanan hutang. Kepada member gua tadi, gua mintak maaf. Gua cuma nak tolong lu. Harap lu fikir baik-baik.
Gua nak ikutkan tak suka berhutang bank kerana gua lihat sendiri orang-orang yang berhutang di sekeliling gua. Gua dulu pun pernah terjebak dengan diorang. Ada yang bertuah dapat bangun kembali untuk melangsaikan semua hutang lapuknya, ada yang belum lagi menemui tuahnya macam gua. Sebenarnya gua tak peduli dah kalau gua anggap bank itu ALONG kerana diorang jenama manusia sajalah yang berasa diorang betul.
Dicatat oleh apa ajela di 4:08 PTG 367 ulasan:
Info lanjut klik sini, sini dan sini
Dicatat oleh apa ajela di 5:40 PTG Tiada ulasan:
Sesungguhnya aku memang dalam kerugian. Buntu..kesibukan aku dengan masa atas urusan kerja dan urusan peribadi nun jauh di sebuah perkampungan di Kedah. Ia akan berterusan mungkin sehingga hujung tahun ini.
Berhadapan dengan bermacam 'jenama manusia' yang kadang-kadang menguji kestabilan akalku dan untuk menepati janji masa pun agar sukar. Bila dah dok menumpang kampung orang kenalah pandai-pandai membawa diri. Sejak kebelakangan ini aku pun dah banyak terlepas mengetahui peristiwa-peristiwa penting dalam negara sendiri. Email, berita on line dan blog pun tak sempat ku jenguk. Nak p 'cc' pun segan kecuali terdesak.
Semalam aku balik ke Teluk Intan untuk melihat keadaan adik-adik aku dan sudah tentu melihat rumah sewaku yang usang..menemani mereka menonton sebuah 'konsert percuma' pada malam itu dan...
Demi masa memang aku dalam kerugian...
Dicatat oleh apa ajela di 9:32 PTG 2 ulasan:
PENGUMUMAN TERAKHIR ! MALAM SENI RAKYAT
Tarikh : 04 Julai 2009 ( Sabtu )
Dewan Cempaka, Majlis Perbandaran Kajang,
(belakang Stadium Kajang berhampiran Medan Sate Kajang & Sate Hj. Samuri)
Anjuran : CRG Communication & ADUN Kajang
Satu bentuk acara hiburan alternatif yang harus dinikmati oleh rakyat marhaen khususnya. Datanglah beramai-ramai menyaksikan karyawan-karyawan rakyat ini mempersembahkan hasilan karya asli mereka untuk kamu semua. Tiada had klasifikasi umur dan ianya berkonsep santai.
Nota 1 : Dapatkan album terbaru Nik a.k.a JavidNamah 'C4 - LLPK'..memang berbaloi-baloi.
Dicatat oleh apa ajela di 3:36 PTG 2 ulasan:
Label: ACARA, MALAM SENI RAKYAT
Sebahagian para bloggers network perak, para seniman dan isteri serta krew-krew bergambar bersama tuan rumah Ustaz Arifin@pak karamu sekeluarga di hadapan rumah beliau selepas selesainya 'Pentas Kita..Karya Kita'. Acara ini boleh dianggap berjaya dan mendapat sambutan baik dari kalangan penduduk Sg Sumun.
Akhirnya pada malam hari Jumaat, tanggal 26 Jun 2009, penganjuran acara seni buat julung kalinya di Sg.Sumun, Bagan Datoh, Perak telah mencapai target yang dikehendaki penganjur terutama respon yang sangat positif dari orang-orang kampung disini. Acara kesenian yang bukan melalaikan dan bersifat mendidik memang akan disambut baik oleh rakyat marhaen..sudah terbukti dengan penganjuran 'Pentas Kita..Karya Kita'.
Sebenarnya ia bermula di sebuah kedai kopi di Teluk Intan awal bulan Mei yang lalu ketika aku dan meor lanterajiwa berborak mengenai permasalahan dan keberkesanan acara kesenian untuk merakyatkan seni dalam konteks bicara kami. "SENIMAN KENA MASUK KAMPUNG" - itu yang aku bilang kepada meor lanterajiwa dan seterusnya kami meluahkannya di dalam blog dan sedikit sebanyak telah terbukti memberi kesan dalam entri aku yang lepas. Klik
Terima kasih kepada meor rambut panjang a.k.a meor lanterajiwa yang memanjangkan konteks bicara kami sehingga abg matsamankati mencetuskan idea penganjuran ini kepada Bloggers Network menerusi Perak Express ( abg MSK, sam ahmad, anaz, sya-reformis) dan Pak Karamu bersama anaknya UmmiAnni sehingga terhasilnya kerjasama penganjuran 'Pentas Kita..Karya Kita'. Jasa mereka tetap dikenang. Betul tak bro..
Meor rambut panjang ini telah bekerja keras menghubungkan Bloggers Network, Pak Karamu, UmmiAnni dan para seniman sehingga menjadikan acara ini berjaya. Aku senang di belakang tabir. Gandingan kreativiti meor berkaitan rekaan grafik poster dan hasilan khat oleh syed perkusi gatra memang best dan aku tidak perlu mempertikaikannya.
Terima kasih juga kepada para seniman yang mempersembahkan hasil karya asli mereka, rakan-rakan blog yang sudi hadir dan yang turut mempromosi acara ini di blog masing-masing, krew-krew di belakang tabir acara ini terutama geng yang menyediakan pentas, audio dan lighting, geng catering, geng dari AMK Bagan Datoh yang menjaga lalulintas dan kepada orang-orang kampung Sg. Sumun - Kamu semua memang happening dan cool.
Aku diberitahu oleh meor acara sebegini akan diadakan lagi di Kuala Kangsar selepas raya Aidilfitri tahun ini. Harap di KK nanti tiada yang malu-malu untuk duduk di tempat yang telah disediakan. Jangan ler dok jauh menyorok dalam gelap, di sebalik pokok-pokok. Kita ingin berhibur sambil menikmati acara kesenian yang berlangsung secara santai dan tidak mahu ada jurang ketidakselesaan antara para seniman dan rakyat terutama orang-orang luar bandar.
Teringin jugak aku untuk 'beraksi' di atas pentas nanti. Kalau meor rambut panjang kata line clear he he he. Sama ada aku masih menjadi krew di sebalik tabir akan datang semuanya bergantung kepada lokasi kerjaya baru aku selepas raya Aidilfitri nanti.
Nota 1 : Terima kasih sekali lagi kepada brader sam ahmad yang sudi jaga 'kedai cd' aku ketika aku curi-curi 'mengulaq' untuk ambik gambar dan menikmati kemeriahan bersama para seniman. Penjualan cd lagu nik a.k.a javidnamah dan meor pestajiwa amat memberangsangkan. Terima kasih kepada 'superstar' pada malam itu - brader pyanhabib, airmas, anak8, kulopsakah, abdullah jones, nik, meor pestajiwa, bebudak percussion dari Malim Nawar dan hariry.
Nota 2 : Ada review dan gambar juga mengenai acara ini dalam blog-blog mereka yang terlibat di atas. Juga gambar klik
Dicatat oleh apa ajela di 4:51 PG 5 ulasan:
Label: ACARA, PENTAS KITA KARYA KITA
Rabu, 24 Jun 2009
Filem dokumentari bersiri 'Zeitgeist:Addendum' yang diterbitkan oleh Peter Joseph pada tahun 2008 ini mengenai bagaimana terciptanya rahsia penipuan sistem kewangan kapitalis barat - negara US, yang berlandaskan riba' yang kini jelas semakin hampir menghancurkan sebahagian besar negara-negara yang telah mengamalkan sistem kewangan kapitalis barat ini dalam menjana ekonomi negara. Buktinya kegawatan ekonomi global sekarang ini. Boleh dikatakan hampir semua negara di dunia ini telah berurusan dengan sistem ini dan turut dijadikan dasar ekonomi negara.
Secara nyatanya sistem ini wujud untuk misi para kapitalis besar barat mengaut keuntungan semaksimum yang boleh demi kepentingan peribadi dan meluaskan kuasa penaklukan mereka. Ia juga turut 'membongkar' rahsia bagaimana kuasa-kuasa besar barat melakukan propaganda,peperangan dan memanipulasikan sistem ini untuk menjatuhkan pemimpin-pemimpin sesebuah negara yang tidak 'sekepala' dengan dasar-dasar ekonomi mereka supaya dapat mengaut hasil-hasil kekayaan sumber asli sesebuah negara khususnya tanpa tentangan.
Secara peribadinya saya mengajak anda semua cuba menonton filem dokumentari ini dan mengambil 'sesuatu' dari siri-siri ini dalam memahami agenda sebenar di sebalik penipuan kuasa-kuasa besar barat untuk menguasai dunia melalui kuasa ekonomi mereka. Bagi yang dah menontonnya ok tahniah dan terima kasih. Saya hanya menyediakan siri pertama untuk entri ini.
Siri Pertama - Zeitgeist Addendum
Transkrip asal untuk siri pertama ada disediakan bagi mereka yang tak mahu menunggu lama untuk 'loading' video filem dokumentari ini. Sila ke www.zeitgeistmovie.com (juga siri kedua dan seterusnya ada disediakan beserta transkrip dalam laman web ini.)
* Pesanan dari penulis blog syurgadidunia - "Filem ini adalah olahan barat yang tidak percayakan tuhan tetapi sedar akan penipuan yang berlaku di dunia baik dari segi kewangan, politik hinggalah ke agama mereka sendiri (Kristian). Mereka mengajak manusia semuanya meninggalkan agama dan ini adalah jalan hidup yg sesat."
Nota : Terima kasih syurgadidunia.blogspot
Dicatat oleh apa ajela di 4:32 PG 3 ulasan:
Isnin, 22 Jun 2009
La ni orang kita dalam Malaysia dok serius tak serius, tak pasal-pasal kena jugak sebut 'unity goverment' ni. Macam-macam luahan,kupasan beserta buah fikiran pro kontranya diketengahkan terutama dalam blog-blog. Ia merupakan isu semasa yang nak tak nak kita kena ambil tahu jugak bagi manusia yang prihatin. Manalah tahu kot-kot isu ni nanti akan top sebagai soalan dalam temuduga korang dengan kerajaan..he he he.
Aku ini telah berbulan lamanya mengisytiharkan diri aku manusia yang bebas dan tidak berfahaman mana-mana parti politik di muka bumi ini. Aku tak pandai dan tak berminat sangat dalam hal-hal politik cukup untuk aku sebagai pemerhati jenama manusia..iya. Aku cuma mengikut logikal akal dan instinct aku aja. Apa yang aku faham, apa yang baik itu yang aku ikuti selagi tak melanggar hak asasi manusia. Tak nak kacau pun privacy orang lain.
Lebih baik kita kasihani diri kita dulu. Hajat hati memanglah nak berbuat baik dan bekerjasama dengan semua orang tak kiralah musuh sendiri pun, 'unity' lah katakan. Kata mak menakan aku - tak baik gaduh-gaduh dapat banyak pahala tau tolong orang ni tapi selalunya aku yang kena terajang balik hingga tak sempat aku nak elak, tak sempat aku nak tanya pasai apa dan sudah tentu tak sempat aku nak bersangka baik dengan diaorang beb. Ini sebagai contoh saja.
Macam politik jugak ada sepak terajang dan tipu helahnya, yang penting kena bijak catur strategi. Tapi itulah bak kata orang - kalau nak tahu kelemahan atau keburukan kita bukanlah dengan bertanya kepada kawan tetapi bertanya dengan musuh kita.
Sekarang zaman 'kurap', zaman 'unity' jugak - zaman orang bersatu untuk berebut dan menyalahguna kuasa demi wang untuk kepentingan diri. Tanpa langsung nak ambik tahu atau takut nak ambik tahu sumber halal haram sebenar, atau ragu-ragu dalam mengikhlaskan diri untuk melaksanakan sumpah janji perjuangan mereka dalam membela rakyat. Ini mungkin makna survivor bagi golongan ini. Kononnya merekalah yang akan mewarnai hala tuju kita menjadi putih atau hitam. 'Unity' kerana menjaga kepentingan bangsa ? Lupakanlah, buang masa semua orang sebenarnya.
Bagi aku sebenarnya - yang tertindas, yang sakit, yang kacau bilau, yang bekerja keras, yang merasai kais makan pagi kais makan petang, yang betul-betul berjuang untuk hidup, yang menentukan hala tuju dan yang akan mati satu hari nanti tetap adalah aku, engkau, dia dan rakyat marhaen. Inilah 'unity' manusia yang patut kita peduli.
Aku rasa pandangan ustaz zaharuddin tentang 'unity goverment' ni ada eloknya kita baca untuk kita berfikir dan memahaminya. Klik zaharuddin.net
Nota : Aku 'neutral'. Be a simple man.
Dicatat oleh apa ajela di 2:44 PG Tiada ulasan:
Rabu, 17 Jun 2009
PERTAMA KALI ! PENTAS KITA...KARYA KITA
Tarikh : 26 Jun 2009 ( Jumaat )
Masa : 8.30 malam
Laman Teratak Budi Ust. Ariffin Ngah Nasution @ Pak Karamu
Sungai Sumun, Bagan Datoh, Perak.
( Selepas Stesen Minyak BHP Sungai Sumun )
Ayuh ! Bersama-sama menyatukan hati kita semua di Malam Seni - Pentas Kita..Karya Kita.
** Kepada sesiapa yang berminat untuk bersama-sama menyertai malam seni ini dengan mempersembahkan bakat samada mendeklamasikan puisi atau mendendangkan lagu dengan diiringi muzik akustik (secara langsung), sila hubungi lanterajiwa@gmail.com untuk mendapatkan keterangan lanjut sebelum 24 Jun 2009. Tema karya adalah bebas dari unsur cinta berahi, putus cinta dan apa-apa yang berkaitan dengan nafsu Adam dan Hawa. Keaslian karya ciptaan sendiri adalah diutamakan.
Nota - Pesanan ini disediakan oleh lanterajiwa
Dicatat oleh apa ajela di 2:55 PG 4 ulasan:
Jumaat, 12 Jun 2009
Maklumat lanjut di sini
Dicatat oleh apa ajela di 2:26 PTG 4 ulasan:
Selasa, 9 Jun 2009
BILA SUSAH INGAT TUHAN ?
'Agama Menjadi Kekuatan' - Krisis ekonomi, pengangguran punca ramai cari ketenangan mendekati agama. Itu yang aku baca pada salah satu keratan sebuah akhbar. Tak silap aku 2 minggu lepas. Aku bertanya pada diri sendiri adakah konsep ketuhanan hanya dipegang, dipercayai dan dianuti setelah bila manusia ditimpa kesusahan, malapetaka, kecelakaan atau bala?.Adakah konsep ketuhanan tidak relevan jika kita semua sedang berbahagia, bila kita sedang berkuasa, bila kekayaan melimpah ruah, bila kita dipuji dan disanjung, bila kita diberi kesihatan yang baik ?
Berbalik pada aku sebagai manusia yang menganuti agama Islam yang mengakui dan menyakini bahawa Allah wajib disembah dan Muhammad adalah Rasul Pesuruh Allah, mengapa kita mesti ada perasaan berkeluh resah dan berputus asa dengan dugaan yang diberi olehNya ? Aku akui iman aku tak seteguh mana dan mudah rapuh. Kadang-kadang aku juga ada berkeluh resah dan berputus asa. Inilah yang orang tua-tua kata islam baka dan walaupun aku ini islam baka tetapi aku berusaha mempercayai untuk redha menerima ketentuanNya bagi menguji keimanan aku terutama tahap kesabaran aku. Aku juga berusaha untuk mengikuti jalan yang lurus.
Firman Allah bermaksud: '"Apakah manusia menyangka bahawa mereka akan dibiarkan dengan hanya berkata, " Kami beriman," sedangkan mereka belum diuji (bagi membuktikan keimanan mereka)?" - (Surah Al -'Ankabut, ayat 2)
Firman Allah lagi bermaksud: "Janganlah kamu berputus asa dari rahmat Allah. Sesungguhnya tidak akan berputus asa dari rahmat Allah melainkan orang kafir sahaja " - (Surah Yusof, ayat 87)
Ada satu artikel kompilasi dari blog (intim.wordpress) yang menarik perhatian aku. Artikel itu menyebut -:
'Apabila seseorang itu tiba-tiba mendapat kesusahan, kegagalan dalam perkara tertentu atau ditimpa musibah berat dalam kehidupan, mereka menganggap Allah sudah tidak sayangkan mereka. Lebih jauh daripada itu, ada berani mengatakan Allah telah berlaku zalim kerana diberikan kesusahan.
Anggapan demikian tidak benar. Mereka tidak sepatutnya berprasangka tidak baik terhadap Allah. Sesungguhnya Allah tidak pernah sekali-kali menganiaya atau berlaku zalim kepada hamba-Nya. Allah sentiasa bersifat Maha Pengasih lagi Maha Penyayang. Allah tetap memberi kurnia dan rahmat-Nya kepada semua umat Nabi Muhammad SAW.
Firman Allah yang bermaksud: “Sesungguhnya Allah tidak berbuat zalim kepada manusia sedikit pun tetapi manusia itulah yang berbuat zalim kepada diri mereka sendiri.” (Surah Yunus, ayat 44)
Firman Allah lagi yang bermaksud: “Sesungguhnya Allah tidak menganiaya seorang pun walaupun sebesar zarah.” (Surah An-Nisa’, ayat 40)
Sebenarnya jika ada kepayahan dan kegagalan berdepan dengan sesuatu perkara yang mungkin membuat kita kecewa dan putus asa, itu adalah pengajaran. Ada sesuatu yang perlu kita renungkan dan sekali gus pelajari daripada kepayahan atau kegagalan itu kerana pasti ada hikmah di sebaliknya.
Menurut Jaddal Atiff dalam tulisannya, hikmah adalah sesuatu yang tersirat di sebalik tersurat. Hikmah dikurniakan sebagai hadiah paling besar dengan satu ujian. Hikmah hanya dapat ditempa oleh didikan langsung daripada Allah melalui ujian-Nya.
Sehubungan itu, bagi orang beriman, ujian bukanlah sesuatu yang negatif kerana Allah sentiasa mempunyai maksud baik di sebaliknya. Malah dalam keadaan seorang hamba itu berdosa sekalipun, ujian didatangkan-Nya sebagai satu pengampunan. Sementara dalam keadaan taat, ujian didatangkan untuk meningkatkan darjat. Musibah tidak datang begitu saja tanpa ujian. Allah menurunkan musibah (besar atau kecil) untuk menguji hamba-Nya sejauh mana mereka tabah, sabar dan reda.
Imam Inu Qayyim al-Jauziyah berkata, ada ujian untuk kesabaran, ujian untuk bersyukur, ujian untuk memberi petunjuk, ujian sebagai hukuman, ujian sebagai cubaan, ujian untuk memajukan diri dan ujian supaya mendapat pahala. Siapa yang tidak merasakan ujian atau musibah, maka dia tidak mengetahui tahap nilai dirinya.
Allah berfirman yang bermaksud: “Dan demi sesungguhnya! Kami tetap menguji kamu (wahai orang mengaku beriman) sehingga ternyata pengetahuan Kami adanya orang yang berjuang dari kalangan kamu dan orang yang sabar (dalam menjalankan perintah Kami) dan (sehingga) Kami dapat mengesahkan (benar atau tidaknya) berita keadaan kamu.” (Surah Muhammad, ayat 31)
Pernah suatu hari, Saad bin Abi Waqash berkata: “Aku bertanya kepada Rasulullah SAW, siapakah yang paling berat cubaannya? Rasul menjawab: Para nabi, kemudian yang seperti mereka dan yang seperti mereka. Seseorang akan diuji sesuai dengan kadar agamanya; jika agamanya bagus di dalam lubuk hatinya, maka dia akan menjadi orang yang berat ujiannya, dan jika dalam agamanya agak tipis, maka sesuai dengan itu pula ujiannya. Begitulah ujian hidup, ia akan terus bersama seorang hamba, sehingga ketika ujian itu pergi meninggalkannya, maka dia bebas berjalan di muka bumi ini tanpa ada kesalahan lagi.” (Hadis riwayat Tirmizi)
Sementara itu, Anas meriwayatkan: “Aku mendengar Rasulullah SAW bersabda, sesungguhnya Allah berfirman: “Jika Aku menguji hamba-Ku dengan dua benda yang paling dia sayangi, lalu dia bersabar menghadapinya, maka Aku akan menggantikan keduanya dengan syurga. Yang dimaksudkan dua benda itu adalah kedua matanya.” (Hadis riwayat Bukhari)
Jelaslah Allah menimpakan musibah kepada seseorang anak Adam itu ada hikmah dan ujian-Nya. Justeru itu sesiapa yang ditimpa musibah hendaklah sabar menghadapinya.
Firman Allah yang bermaksud: “(Sebenarnya) apa yang ada pada kamu akan habis dan hilang lenyap dan apa yang ada di sisi Allah tetap kekal dan sesungguhnya Kami membalas orang sabar dengan memberikan pahala lebih baik dari apa yang mereka kerjakan.” (Surah An-Nahl, ayat 96)
Oleh itu, apabila berhadapan ujian, jangan buruk sangka sebaliknya hadapinya dengan reda serta keyakinan bahawa selepas kesusahan itu akan ada kemudahan menanti.' -
Itulah aku kena yakin ini semua ada hikmah yang tak ternilai yang bukannya untuk meresahkan jiwa-jiwa kita semua termasuk aku. Setiap masalah ada penyelesaiannya. Semuanya berbalik pada rezeki dan cara hidup kita sama ada Allah redha akan kita atau tidak. Kita kena selalu ikhtiar. Tak rugi pun.
Kegawatan ekonomi dan masalah pengangguran ini pun adalah satu ujian untuk kita meningkatkan keimanan dan ketaqwaan terutama ujian peringatan kepada pemerintah. Berbalik pada persoalan-persoalan aku di atas seharusnya aku kena mengakui rata-rata umat manusia hanya akan sedari agama adalah kekuatan ketika didatangi kesusahan.
Nota : Dengarlah bacaan surah Ar Rahman ini.
Dicatat oleh apa ajela di 8:47 PG 2 ulasan:
Sabtu, 6 Jun 2009
sori..aku tak sempat nak bagi kek ni kat ko sbb aku dah bedal dulu..
SELAMAT HARI LAHIR KE 24 pada 05 Jun 2009..semoga mendapat limpahan kasih sayang Allah S.W.T
Sahabat yang sentiasa murah rezekinya..
Sahabat yang sedang berbahagia sekarang..
Sahabat yang suka 'stylo'..
Sahabat yang suka tulis 'nick' - 'cutegurlz 5685'..
Sahabat yang mungkin kerap sakit kepala..
Sahabat yang berpegang pada prinsip untuk berusaha mendapatkan apa yang dihajatinya
walaupun kadang-kadang aku ingat mustahil tapi dia berjaya jugak..
Sahabat yang aku rasa mungkin telah mencapai sebahagian apa yang menjadi impiannya..
Sahabat yang aku rasa tangisan dia selepas ini biarlah tangisan kegembiraan..
Sahabat yang akan mendapat gaji 4 angka nanti..
Sahabat yang akan berbakti untuk masyarakat tak lama lagi..
Dulunya masa aku terbaring kesakitan selamba kata badan aku ni boleh dibuat main gitar dan macam 'plywood' ? kah kah kah
Dulunya kadang-kadang suka menganggu 'time' tido aku..
Dulunya suka sangat 'missed call 3 saat' tak kira waktu..
Dulunya aku suka bagi semangat dan melindunginya..
Dulunya memang agak payah untuk aku menolak apa jua permintaannya ..
Dulunya tak reti menyebut 'weird' jadi sebutan 'wek wek'.. ha ha ha
Dulunya kalau nak jumpa 'standard' mesti kat gerai makan dan suka tak habis makanan..
Dulunya suka bercerita dan aku akan menjadi pendengar setia radionya..
Dulunya, kininya atau selamanya 'confirm' perangainya tak banyak berubah..
Kerna dia sosok tubuh yang pernah aku kenali rapat dulu..
Adalah lebih baik seseorang itu disayangi daripada digeruni..
Kepada sahabat istimewanya yang sudi menemani liku-liku hidup hingga akhir hayat bersama sahabat lamaku ini nanti..
Hargailah pengorbanannya, jangan sia-siakan peluang itu..
Sahabat lama, jalan terus dan raikan hidup !
Aku suka melihat kamu dari jauh..
Dengarlah bacaan surah Ar Rahman ini.(di 'radio saya' selama seminggu)
Nota : tahun depan sis icah pulak yea..
Dicatat oleh apa ajela di 9:23 PTG Tiada ulasan:
Jumaat, 29 Mei 2009
KONSEP SATU MALAYSIA ??
E-mail yang aku terima minggu lepas. Bukan untuk provokasi tapi untuk renungan kita bersama. Sudah 52 tahun masih ada lagi jenama manusia macam ini ? Konsep satu Malaysia ? Salah siapa ? Kalau benarlah kesahihan surat ini maka ia adalah satu bentuk penghinaan dan ada unsur-unsur jahat.
Kepada ' orang-orang kita ' perangai bergantung kepada diri sendiri. Takkan kita semua suka diperlekehkan ? Ayuh bangun ! Hentikan korupsi.
Ni peringatan kepada staf gomen yang amal korupsi..fikir-fikirkan lah. Ni sila beli buku " Perangai Bergantung Kepada Diri Sendiri " karya Allahyarham Pendita Za'ba terbitan Dewan Bahasa dan Pustaka. Satu khazanah ilmu yang tak ternilai. Berbaloi-baloi..
Dicatat oleh apa ajela di 2:58 PTG 2 ulasan:
Dicatat oleh apa ajela di 2:52 PTG Tiada ulasan:
Selasa, 26 Mei 2009
teman baru jer tau pasai video iklan ni. walaupun dah lama dok ada kat youtube..ater teman tak merokok so tak ambik pusing sangat..tapi tersengeh jugak ler teman nonton iklan ini..
Dicatat oleh apa ajela di 8:53 PTG 1 ulasan:
Khamis, 21 Mei 2009
DI SEBALIK TABIR MALAM PESTA JIWA
Aku tertarik komen dari Lanterajiwa dalam blog kulopsakah pada entri bertarikh 19 Mei 2009. Lanterajiwa meluahkan rasa kecewanya bila proposal dia untuk mendapatkan dana Malam Pesta Jiwa Part Two dipandang sepi oleh kerajaan PR Perak walaupun ada sahabatnya menjadi orang kuat kerajaan PR Perak di SUK itu.
Bagi aku pedulikan mereka. Depa bukannya pandang kita pun. Depa ni jenis jenama manusia yang hanya tau gunakan kita untuk tuntutan survival politik depa ja. Belum tentu diaorang ada jiwa marhaen. Jiwa rakyat. Jiwa belia. Jiwa seni. Jiwa jiwang-jiwang. Ha ha ha. Korupsi lagi ada la.
Aku turut dapat merasai kekecewaan Lanterajiwa itu kerana aku turut sama-sama membantu dia dalam menjayakan Malam Pesta Jiwa Part One tahun lepas..
Sebagai organizer muda yg baru bertatih. Perghh. Macam-macam kami buat untuk menjayakan Malam Pesta Jiwa Part One dengan bantuan kenalan-kenalan yang mencintai seni. Terima kasih kepada Haneem YKP dan brader Meor Folk yang telah memberi kepercayaan dan bantuan kepada kami untuk menganjurkannya.
Kami orang baru. Jadi sebagai permulaan Malam Pesta Jiwa Part One kami mengeluarkan duit poket sendiri dan melalui sumbangan derma orang perseorangan yang mengenali kami. Terima kasih kepada rakan-rakanku di Kedah yang sanggup memberi sumbangan ketika aku turun ke sana cuma sedikit kekesalan aku kepada seorang staf penting sebuah yayasan milik salah seorang dari orang terkaya (tycoon) Malaysia langsung memandang sinis proposal kami. Tapi takpe. Aku bukan heran sangat dengan kemegahan yayasan ini. Buat la masjid free banyak mana pun. Kaya pun hasil kapitalis jugak.
Memang jiwa kami kuat untuk menganjurkan seberapa banyak program sebegini rupa tapi jiwa rasa kami belum cukup kuat bila bertemu bab DANA ini. Yea bro. Inilah masalah kami. Masalah dana jika ingin menganjurkannya terutama di luar KL atau luar kawasan bandar besar Selangor. Untuk memastikan program-program seterusnya menjadi lebih baik dan hebat dari sebelumnya kami amat memerlukan dana yang bukan ciput dan sudah tentu kami memerlukan kerjasama dan sokongan dari kerajaan negeri kerana dari situ lah baru terbuka mata penyumbang-penyumbang budiman untuk berbakti kepada nusa dan bangsa. He he he.
Tapi itu lah hakikat. Yang lepas sudah terlepas. Brader Meor Folk kata ‘jalan teruss beb !!’ Aku jalan. Aku teruskan jalan itu. Cuma aku sedang tunggu apakah bentuk tindakan atau insentif seniman-seniman yang nak merakyatkan seni ini terutamanya di luar KL? Adakah jiwa seniman-seniman ini cukup kuat dan teguh untuk merakyatkan seni ‘dakwah’ mereka untuk turun padang menarik minat rakyat luar KL?
Atau mereka ini cuma tergolong dalam kategori eksklusif iaitu karya-karya mereka untuk pengikut-pengikut kelompok mereka saja. Kalau dilihat dari senario acara seni yang berlangsung di KL atau kawasan bandar besar Selangor (terutamanya), ianya dihadiri oleh pengikut-pengikut yang sama dalam apa acara sekalipun. Jawaban yang mudah ialah tidak berkembang.
Apa yang diperlukan sekarang ialah publisiti. Bagi mereka yang berada di luar KL dan Selangor atau lebih-lebih lagi di luar bandar, apalah sumber maklumat yang mereka boleh dapat sangat selain daripada tv. Internet jangan haraplah. Bukan semua berduit nak pasang internet.
Publisiti yang dimaksudkan ialah cukup dengan hanya para seniman ini dikenali. Dikenali kerana karya mereka. Dikenali kerana para seniman ini datang membuat persembahan di tempat mereka. Dikenali kerana para seniman berkomunikasi dengan mereka. Para seniman tidak perlu menonjol di tv pun takpe. Itu bukan yang mereka harapkan. Itu pun kalau stesen tv mahu panggil.
Tapi sesekali marilah ke luar bandar. Merakyatkan mereka juga. Mereka pun juga rakyat. Seperti orang di bandar. Mungkin kali pertama, kedua, ketiga atau keempat acara kita hambar. Mungkin tidak sampai 20 orang sahaja yang hadir. Tidak mendapat pulangan. Tapi suatu hari nanti rakyat luar bandar ini juga akan mengenali kamu seperti pengikut kamu yang berada di KL. Suatu hari nanti mereka juga akan menjadi salah seorang di antara pengikut kamu.
Seharusnya para seniman mempunyai misi untuk turut diterima dan dihargai di luar bandar. Menurut mak kawan aku masa dulu-dulu seniman-seniman pop yeh yeh pun selalu turun ke Bota. Tapi sekarang seniman rakyat jarang (atau yang lebih tepat tidak pernah) kedengaran turun ke luar bandar.
Perkara penting aku nak sampaikan ialah kesinambungan antara publisiti dengan dana. Hubungannya kuat. Aku tersedar perkara ini bila aku mula nak cari dana buat Malam Pesta Jiwa. Apa yang telah aku cakap tadi aku mintak dengan kenalan-kenalan aku. Kenalan-kenalan aku semuanya orang luar bandar. Orang kampong lah senang cakap. Sejujurnya mereka tidak mengenali nama-nama seniman yang tertera dalam proposal tu. Kalau yang kenal pun cuma nama-nama besar seperti Pyan Habib dan Hishamuddin Rais. Itu pun berapa kerat sangat yang kenal nama besar itu.
Maaf kepada teman-teman seniman. Niat aku bukan mahu menyinggung perasaan teman-teman. Aku amat menghormati ideologi, fikrah dan sumbangan kamu. Aku yang kecil ini jugak berasa amat bangga dapat berkawan dengan kamu walaupun dari jauh. Tapi inilah hakikat yang aku rasai. Orang luar bandar (yang bandar pun sama kot) tidak mengenali para seniman ini. Jadi, macam mana mahu dapat sumbangan dana? Nak datang ke majlis itu pun belum tentu. Inikan mahu sumbang dana?
Ini belum lagi masuk bab tiket acara. Acara begini belum mendapat tempat di hati rakyat Malaysia. Sebab itu kemasukan kita (terpaksa) beri secara percuma. Atas alasan itu kita perlukan dana. Mungkin 5 tahun atau 10 tahun akan datang apabila acara seni seperti ini mendapat perhatian, barulah kita boleh berfikir tentang tiket masuk seperti Rainforest World Festival. Pada ketika itu hasil jualan tiket sudah mampu menanggung kos selenggara acara seni yang kita mahukan.
Jadi inilah masalah yang aku cuba kaitkan antara dana dan publisiti. Ia secara langsung akan memberi kesan kepada matlamat merakyatkan seni itu sendiri. Bagi aku matlamat merakyatkan seni itu kepada semua rakyat.
Justeru, pada pandangan aku, pihak organizer (luar bandar) dan pihak seniman perlu bekerjasama untuk mengadakan acara di luar bandar sekerap yang mungkin seperti di KL. Masing-masing perlu bertolak ansur kerana ini sebagai permulaan. Ini dikira sebagai publisiti untuk mencari dana di masa-masa mendatang.
Apabila semua peringkat di bandar dan di luar bandar dijelajah oleh para seniman ini, tidakkah nanti para pengikut-pengikut mereka akan bertambah? Tidakkah mereka rasa bangga apabila seluruh rakyat merasai dan memahami fikrah mereka? Tidakkah mereka mahu karya mereka menjadi bahan sejarah ilmu yg berguna dan menjadi sebutan kepada generasi akan datang? Tak kan kita nak terus berbangga dgn ideologi-ideologi dan karya-karya seni hebat di luar sana terutama Indonesia? Tak kan mereka-mereka ini tak nak menjadi seorang yang hebat di luar sana? Atau cukupkah sekadar angan-angan jenin, mengikut arus musim trend politik semasa yang dilihat memihak kepada mereka?
Aku seboleh-bolehnya tidak mahu mengharapkan apa-apa sumbangan daripada kerajaan. Semahu-mahunya aku mahu setiap acara disumbangkan secara ikhlas daripada rakyat dan seterusnya bersama-sama berhibur sambil memperolehi sesuatu yang berguna daripada para seniman. Sejajar dengan tema merakyatkan seni itu sendiri.
Aku cukup optimis untuk mengatakan bahawa para organizer dan para seniman dapat bersama-sama merealisasikan acara kesenian di luar bandar sekerap seperti di KL suatu hari nanti. Aku jugak sangat yakin pada suatu petang nanti untuk melihat dan mendengar tentang karya para seniman rakyat ini menjadi topik-topik perbualan oleh Haji Murtaza, Pak Ngah Leman, Cikgu Suhaili dan Hanapi ketika sedang makan lempeng di gerai Hasan di Teluk Intan. Dan aku wajib rasa bangga apabila di suatu hari nanti Asrar, si teruna sepi Bagan Datoh dan kawan-kawan mengailnya bertanyakan pada aku tentang karya-karya terkini para seniman rakyat untuk mereka turut sama miliki. Pastinya aku juga turut sama meraikan posting yang sedang aku tulis ini apabila pada suatu hari nanti akan ada di kalangan anak-anak aku yang akan membacakan sajak karya Rahmat Haron dan Abdullah Jones pada pertandingan membaca sajak di sekolah mereka. Kepada Lanterajiwa teruskan saja niat suci kamu itu. Pasti ada jalannya.
Aku? Aku mengharap agar hati kita menjadi satu. Apa aje la yea..
Nota : Malam Pesta Jiwa telah diulas dalam ruangan budaya atas nama tajuk Konsep Santai : Kesenian yang merakyat oleh Adam Baskaran (terima kasih bro) dalam Suara Keadilan Bil 182, 19 – 26 Mei 2009. Turut diulas dalam tajuk yang sama ialah acara Pekan Frijan yang akan diadakan pada 30 Mei ini. Dalam ruangan yang sama, Meor Folk juga turut diulas tentang album DRUR nya.
Dicatat oleh apa ajela di 4:07 PTG 9 ulasan:
Label: isi hati, malam pesta jiwa
Rabu, 20 Mei 2009
Apa yang sedang berlaku di Perak ini amat baik sekali. Kelam kabut dan kacau bilau yang sedang kita lihat berlaku di Perak ini sekali imbas dilihat tidak mendatang faedah kepada orang ramai. Ini satu pandangan yang salah.
Apa yang berlaku di Perak ini adakah satu rahmat untuk seluruh warga Malaysia. Hujan emas sedang turun mencurah-curah di Perak.
Untuk pertama kalinya seluruh rakyat Malaysia telah melihat contoh yang amat jelas tentang peranan monarki. Monarki yang selama ini amat lunak dengan ucapan-ucapan yang molok-molok telah mendodoikan orang ramai. Hasilnya, orang ramai telah terlena dan terlalai. Tetiba monarki telah diduga – sama ada berdiri tegak menjadi payung rakyat atau bersama kuasa kezaliman.
Tindakan dan keputusan yang diambil oleh monarki di Perak memperlihat sifat asli monarki dengan jelas. Tingkah laku dan tindakan monarki ini telah melahirkan sentimen republikan dikalangan orang Melayu. Sentimen republikan ini memang sedia wujud dalam hati dan sanubari orang ramai – tetapi tidak meluas.
Apa yang terjadi di Perak telah mengembangkan lagi sentimen republikan ini. Apa yang menarik ialah sentimen republikan ini bukan lahir kerana kempen dan propaganda tetapi kerana tingkah laku monarki itu sendiri.
Orang ramai yang selama ini melihat monarki sebagai simbol kesaksamaan dan ketelusan telah mendapat satu pendidikan politik yang amat berharga. Kini Perak sedang menjadi sekolah politik yang terunggul. Raja adil raja di sembah – raja zalim raja di sangkah telah menjadi realiti di Perak.
Sekolah politik yang sedang berjalan di Perak ini juga sedang mendidik warga seluruh Malaysia untuk lebih waspada agar mengetahui hak-hak mereka didalam Perlembagaan. Untuk pertama kalinya warga Malaysia telah disedarkan untuk bangun membaca dan memahami beberapa fasal dalam Perlembagaan Perak.
Hasil dari krisis ini, warga Perak khususnya telah mengetahui peranan Raja, peranan Menteri Besar, peranan Tuan Speaker dan had-had yang diwujudkan melalui Perlembagaan. Selama kini tidak ramai warga yang ingin mengambil tahu secara terperinci tentang hal-hal perundangan ini. Mereka lalai dan membiarkan para peguam untuk mentafsir hal perundangan. Apa yang sedang berlaku di Perak telah mendidik rakyat agar mereka sendiri wajib mengetahui dan memahami hak dan kuasa sebenarnya berada dalam tangan mereka.
Najib Razak berniat merancang ‘rampasan kuasa’ di Perak kerana ingin memperlihatkan bahawa dirinya bukanlah lembik seperti Abdulah Badawi. Rampasan yang dilakukan sebelum peralihan kuasa ingin dijadikan sebagai tiupan sangka kala untuk menghapuskan pengaruh Pakatan Rakyat. Tiupan sangka kala ini diharap-harapkan dapat membangunkan kembali semangat United Malays National Organisation yang telah pecah bertaburan sesudah 8 March. Harapan ini jelas telah pancet.
Dari hari ke hari Perak sedang menjerut leher United Malays National Organisation. Pemanjangan krisis ini amat baik untuk Pakatan Rakyat. Lagi lama Perak menanah lagi subur sokongan orang ramai terhadap Pakatan Rakyat. Hari ini MCA, Gerakan dan PPP – komponen Barisan Nasional – telah mula bersuara seirama dengan nada Pakatan Rakyat. Ini adalah tanda-tanda politik sehat dimana elemen-elemen demokrat didalam Barisan Nasional telah mula bersuara.
Badan-badan NGO seperti Suhakam dan Majlis Peguam juga telah mula bersuara. Lembaga-lembaga ini telah menyatakan pandangan mereka untuk menolak tindak tanduk yang dilakukan oleh United Malays National Organisation dalam usaha mereka untuk mengambil alih kuasa pentabiran di Perak.
Malah dari dalam United Malays National Organisation sendiri kita telah mula mendengar suara-suara yang tidak mempersetujui langkah dan tindak tanduk yang telah diambil oleh Najib Razak. Ini adalah tanda-tanda bahawa masih wujud elemen sehat dan sentimen demokrat di dalam United Malays National Organisation. Suara-suara ini bukan suara musuh tetapi suara sahabat.
Krisis adalah dugaan. Krisis di Perak telah menduga Pakatan Rakyat. Dugaan ini telah memperkukuhkan lagi setiakawan diantara parti Pas, Parti Keadilan Rakyat dan DAP. Semangat setiakawan yang kukuh dan berpanjangan akan lahir dalam kancah perjuangan. Perak adaklah medan tempur yang menduga tiga buah parti politik untuk mengenepikan ajenda sampingan dan menerkam kepada ajenda induk. Kebijaksaan berpolitik di Perak akan dapat membezakan yang mana kayu dan yang mana hutan.
Setiakawan ini telah dilihat dengan amat jelas sekali didalam pilihanraya kecil Bukit Gantang. DAP yang selama ini dimomokan sebagai parti keCinaan telah diterima oleh orang Melayu. Pas yang selama ini dimomokan dengan hukum hududnya telah menerbus masuk ke dalam kawah Cina. Ini adalah perkembangan yang amat menakutkan untuk United Malays National Organisation.
Dua buah parti ini selalu digunakan sebagai senjata ampuh oleh United Malays National Organisation untuk memecah belahkan orang ramai. Di Perak orang Melayu tidak lagi waswas dan gentar untuk menerima DAP. Di Perak orang Cina tidak lagi takut untuk menerima Pas. Setiakawan seperti ini pasti akan menakutkan sesiapa sahaja yang mengamalkan politik rasis dan perkauman.
Dalam kancah pertempuran pucuk pimpinan juga akan diduga. Krisis di Perak telah memunculkan dua ikon kepimpinan yang unggul – Nizar dan Siva. Kalau di permulaan era Reformasi dahulu yang muncul hanya Anwar Ibrahim yang pada mulanya masih dilihat sebagai perwakilan ikon Melayu. Anwar mengambil masa yang agak lama untuk menyakinkan warga bukan Melayu bahawa Reformasi adalah agenda untuk semua.
Berbanding dengan krisis Perak secara sepontan Nizar dan Siva telah dilihat sebagai pemimpin yang mewakili semua bangsa. Tidak timbul apa-apa persoalan atau waswas seperti yang terjadi kepada Anwar Ibrahim. Ini membuktikan telah ada anjakan dan kedewasaan pemahaman politik untuk semua warga Malaysia.
Apa yang berlaku di Perak ini tidak banyak bezanya dari apa yang berlaku pada tahun 1998 dahulu. Pada malam 20 September 1998 Anwar Ibrahim telah di tangkap di rumahnya. Episode penangkapan ini telah menjadi ombak besar yang membuka gelombang Reformasi. Pada malam itu mata rakyat Malaysia telah terbuka untuk melihat kezaliman yang diwakili oleh Mahathir Muhamad.
Di Perak episode ini berulang lagi. Pada 7 Mei yang lalu sekali lagi mata rakyat terbuka apabila melihat Sivakumar diheret keluar dari kerusi Tuan Speaker dan dikurung agar kuasa dapat dirampas. Kini sekali satu Malaysia telah terbuka mata untuk melihat penerusan kezaliman yang di wakili oleh Najib Razak.
Sama ada Dun dibubar atau tidak dibubar bukan lagi persoalan. Sekolah politik yang sedang dibuka di Perak wajib disebarkan ke seluruh negara. Aktivis dan angkatan muda dari Pakatan Rakyat wajib menjelajah ke seluruh pelusuk untuk membawa sekolah politik ini.
Ombak Perak ini wajib terus di kembangkan. Bara kemarahan rakyat jangan dipadam-padamkan malah wajib terus dikipas dan di bakar. Musim menuai hanya akan sampai apabila pilihanraya umum di adakan. Perak sedang membawa hujan emas kepada Pakatan Rakyat. Lebih lama hujan ini lebih subur politik Malaysia. (TT)
p/s artikel dari - http://tukartiub.blogspot.com/
Dicatat oleh apa ajela di 6:02 PTG Tiada ulasan:
Selasa, 19 Mei 2009
DI SUATU HARI DI SUATU WAKTU..
Ini kisah lama. Dulu masa aku lama di kedah dan menjadi kutu aku telah di 'offer' oleh bapak aku menerima lamaran rakannya yang selepas itu aku menjadi partner dalam bisnes dia. Oleh kerna dia ada connection dengan orang jabatan kerajaan so sebagai orang muda yang tahu menghormati warga emas ini so aku follow jer walaupun pada mulanya aku tak berminat.
Sampai sekarang aku masih terasa pelik pasal apa aku boleh mengeluarkan wang simpanan aku untuk dijadikan modal bisnes mengarut ini. Aku memang tak suka dengan sistem bisnes ini sehingga selalu jugak la aku bertekak dengan partner aku. Mana tidaknya sistem ini ibarat habis madu sepah di buang..
Inilah penyakit kronik yang berlaku dalam jabatan kerajaan bila kakitangan kerajaan sendiri suka mengamalkan korupsi lebih dari orang politik dan yang bestnya ada di kalangan mereka cuma office boy jer..ini belum lagi sesiapa yang dok department yang lubuknya tempat para kontraktor berpesta..
Alasan partner aku :-
1. "kalau tak bagi komisyen depa tak bagi projek kat kita dah..saingan sengit..orang lain sedang lobi depa..".(selalunya permintaan mereka melampau )
2."yop kerja kita tgh banyak ni..kalau hang tak dapat cari modal payah dah depa nak bagi projek. ( prinsip aku memang nak elak berhutang bank lastly aku gadaikan juga prinsip aku )
Bila projek kurang..ini alasan 'orang gomen' :-
1."la ni orang atasan dok perhati company hang sebab selalu dapat job..aku terpaksa cari company lain nak cover hangpa.." ( cis! lubuk aku kecik jer..apa ke jadahnya nak suspek aku dapat projek besar..bukannya berjuta, ratus ribu, puluh ribu pun tak..bukannya tiap-tiap minggu dapat job kadang-kadang 3 bulan sekali baru dapat )
2. " nanti kalau ada job aku roger hang..hangpa jgn risau" ( ceh! nak menipu la tu padahal dah pasang kaki lain yang lagi kuat aura lobinya )
3. " aku dah takdak kuasa dah...lagipun penguasa dah parti lain" ( piirah!! parti sapa pun berkuasa korupsi tetap ada jugak )
Akhirnya setelah sekian lama tiada job maka partner aku telah apply jawatan sebagai pak guard..dia berjaya dan aku pun apply jawatan jugak..menjadi kutu semula.
Nak lawan korupsi penguasa peringkat tertinggi ni kuasanya ada pada rakyat..so gunakanlah..
Moral - cari ler bisnes lain yang tak dak kaitan dengan sistem ini kalau nak hidup berkat
Dicatat oleh apa ajela di 6:42 PG 2 ulasan:
Kiriman e-mel yang aku terima minggu lepas dari kenalan yang bertulis : -
In the business area of MID TOWN MAN HATTAN in New York a new BAR is opened in the name of APPLE MECCA which is familiar to KAABA MAKKAH This bar will be used for supply of VINE and Drinks. The Muslims of New York are pressurizing Government of USA to not open this BAR.
Dicatat oleh apa ajela di 1:43 PG Tiada ulasan:
Sabtu, 16 Mei 2009
BERBURU ke padang datar
Dapat rusa belang kaki
Ibarat bunga kembang tak jadi
(dedikasi kepada Hari Guru dan guruku tercinta)
Dialah pemberi paling setia
Tiap akar ilmu miliknya
Pelita dan lampu segala
Untuk manusia sebelum menjadi dewasa.
Dialah ibu dialah bapa juga sahabat
Alur kesetiaan mengalirkan nasihat
Pemimpin yang ditauliahkan segala umat
Seribu tahun katanya menjadi hikmat.
Jika hari ini seorang Perdana Menteri berkuasa
Jika hari ini seorang Raja menaiki takhta
Jika hari ini seorang Presiden sebuah negara
Jika hari ini seorang ulama yang mulia
Jika hari ini seorang peguam menang bicara
Jika hari ini seorang penulis terkemuka
Jika hari ini siapa saja menjadi dewasa;
Sejarahnya dimulakan oleh seorang guru biasa
Dengan lembut sabarnya mengajar tulis-baca
Di mana-mana dia berdiri di muka muridnya
Di sebuah sekolah mewah di Ibu Kota
Di bangunan tua sekolah Hulu Terengganu
Dia adalah guru mewakili seribu buku;
Semakin terpencil duduknya di ceruk desa
Semakin bererti tugasnya kepada negara.
Jadilah apa pun pada akhir kehidupanmu,guruku
Budi yang diapungkan di dulang ilmu
Panggilan keramat “cik gu” kekal terpahat
Menjadi kenangan ke akhir hayat.
Kenangan - Kepada guruku yang ku panggil 'ummi' Pn. Rosminah Ahmad Kamily,
wajah tenangmu dan lembut tutur katamu akan tersemat dalam ingatanku..
Dicatat oleh apa ajela di 6:50 PTG Tiada ulasan:
Label: Hari Guru, Sajak
Catatan Terbaru Catatan Lama Laman utama
Lihat profil lengkap saya
DARI RAKYAT UNTUK RAKYAT
ALBUM BARU NIK C4-LLPK
tok guru nik aziz
ALBUM DARI RAKYAT UNTUK RAKYAT
Saya bukan along..Saya cuma nak tolong
PENGUMUMAN TERAKHIR ! MALAM SENI RAKYAT
PERTAMA KALI ! PENTAS KITA...KARYA KITA
BILA SUSAH INGAT TUHAN ?
KONSEP SATU MALAYSIA ??
DI SEBALIK TABIR MALAM PESTA JIWA
DI SUATU HARI DI SUATU WAKTU..